CELEX: 21990A0315(02)
Language: sl
Date: 1989-12-18 00:00:00
Title: Sporazum v obliki izmenjave pisem med Evropsko gospodarsko skupnostjo in Zvezo sovjetskih socialističnih republik o novem uvoznem sistemu Testausschreibung

11/Zv. 17          SL                                   Uradni list Evropske unije                                                       73

21990A0315(02)

L 68/18                                         URADNI LIST EVROPSKIH SKUPNOSTI                                                    15.3.1990

                                                              SPORAZUM
            v obliki izmenjave pisem med Evropsko gospodarsko skupnostjo in Zvezo sovjetskih socialističnih
                                  republik o novem uvoznem sistemu „Testausschreibung“

                                                            A. Pismo Skupnosti

                                                                                                   Bruselj, 18. decembra 1989

            Gospod,

            V začetku leta 1980 je Zvezna republika Nemčija uvedla nov uvozni sistem, namenjen poznejši liberalizaciji
            („Testausschreibung“), ki ureja skoraj polovico industrijskih izdelkov, za katere se še vedno uporabljajo količinske
            omejitve (razen tekstilnih in jeklenih izdelkov). Ta sistem zagotavlja eksperimentalno in začasno osnovo za izdajo
            uvoznih dovoljenj nad in prek omejitev, določenih s kvotami.

            „Testausschreibung“ je namenjen omogočanju ocene, tekom naslednjih let, sektorjev, v katerih bi se količinske
            omejitve na uvoz industrijskih izdelkov lahko ukinile. Med preučevanjem rezultatov „Testausschreibung“, se bo
            upošteval poseben pomen, ki ga ZSSR pripisuje širitvi gospodarskih odnosov in pogodbenih odnosov ZSSR s
            Skupnostjo.

            Če v posebnih primerih tržni trendi, kot posledica izvoza ZSSR v Zvezno republiko Nemčijo, zahtevajo, da se ta
            praksa neha, bo ZSSR o tem takoj obveščena in na njeno zahtevo se lahko opravijo predhodna posvetovanja.

            Hvaležen bi Vam bil, če bi potrdili, da se Vaša vlada strinja z navedenim.

            Sprejmite, gospod, izraz mojega globokega spoštovanja.

                                                                                  V imenu Sveta Evropskih skupnosti
 ---pagebreak--- 74          SL                                   Uradni list Evropske unije                                                 11/Zv. 17

                                                       B. Pismo ZSSR

                                                                                               Bruselj, 18. decembra 1989

     Gospod,

     v čast mi je potrditi, da smo danes prejeli Vaše pismo, ki se glasi:

        „V začetku leta 1980 je Zvezna republika Nemčija uvedla nov uvozni sistem, namenjen poznejši liberalizaciji
        (‚Testausschreibung‘), ki pokriva skoraj polovico industrijskih izdelkov, za katere se še vedno uporabljajo
        količinske omejitve (razen tekstilnih in jeklenih izdelkov). Ta sistem zagotavlja eksperimentalno in začasno
        osnovo za izdajo uvoznih dovoljenj nad in prek omejitev, določenih s kvotami.

        ‚Testausschreibung‘ je namenjen omogočanju ocene, tekom naslednjih let, sektorjev, v katerih bi se količinske
        omejitve na uvoz industrijskih izdelkov lahko ukinile. Med preučevanjem rezultatov ‚Testausschreibung‘, se bo
        upošteval poseben pomen, ki ga ZSSR pripisuje širitvi ekonomskih odnosov in pogodbenih odnosov ZSSR s
        Skupnostjo.

        Če v posebnih primerih tržni trendi, kot posledica izvoza ZSSR v Zvezno republiko Nemčijo, zahtevajo, da se
        ta praksa neha, bo ZSSR o tem takoj obveščena in na njeno zahtevo se lahko opravijo predhodna posvetovanja.

        Hvaležen bi Vam bil, če bi potrdili, da se Vaša vlada strinja z navedenim.“

     V čast mi je potrditi, da se moja vlada strinja z vsebino Vašega pisma.

     Sprejmite, gospod, izraz mojega globokega spoštovanja.

                                                                                      Za Vlado Zveze
                                                                              sovjetskih socialističnih republik